Cuneiform Tablet Prague I 687
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šùr qí-bi-ma um-ma il₅-we-da-ku-ma a-šu-mì ša šu-IŠTAR ta-áš-pu-ra-am um-ma a-ta-ma ší-bi-a lá ú-kà-al a-na-kam šu-IŠTAR áš-al-ma um-ma šu-ut-ma ší-bé-e lá ú-kà-al ta-áš-pu-ra-am um-ma a-ta-ma i-nu-mì be-lúm-ba-ni KÙ.BABBAR a-pu-lu ší-bi i-na ṭup-pì-kà lu-up-tám-ma a-lu-lá-a a-šùr-ta-ak-lá-ku DUMU am-ri-a ù a-na-ku ú-e-ša-ni-ma a-na KÙ.BABBAR ša DUMU ì-lí-a iš-tù bu-ru-uš-ḫa-dum ú-šé-ṣí-a-ni IGI 3 ší-be qá-at-kà ú-ša-áš-ki-kà ší-bu-kà PUZUR₄.IŠTAR DUMU a-šùr-ma-lik a-šùr-DUG DUMU en-na-sú-en₆ DUMU sá-li-tí ù PUZUR₄-{d}UTU DUMU šu-nu-nu a-bi₄ a-ta be-lí a-ta a-ma-kam ši-bi₄-kà ša a-na i-tur₄-DINGIR ta-áš-ku-nu <gap> da-ni-in ša lu-qú-tí iṣ-bu-tù iš-tí a-wi-lim a-wa-tám a-kà-ša-ad ša mì-ma lá ḫa-bu-lu-ni té-er-ta-kà e-zi-bu-ma a-lá-kà-ni